CELEX: 22014D0041
Language: lt
Date: 1396915200000
Title: 2014 m. balandžio 8 d. EEE jungtinio komiteto sprendimas Nr. 41/2014, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

28.8.2014   
            
            
               LT
            
            
               Europos Sąjungos oficialusis leidinys
            
            
               L 256/14
            
         EEE JUNGTINIO KOMITETO SPRENDIMAS
   Nr. 41/2014
   2014 m. balandžio 8 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2013 m. kovo 7 d. Komisijos įgyvendinimo reglamentas (ES) Nr. 198/2013 dėl simbolio, kuriuo žymimi žmonėms skirti papildomai stebimi vaistai, parinkimo (1);
            
         
               (2)
            
            
               į EEE susitarimą turi būti įtrauktas 2013 m. kovo 13 d. Komisijos reglamentas (ES) Nr. 220/2013, kuriuo dėl Europos vaistų agentūros mokesčių tikslinimo atsižvelgiant į infliacijos lygį iš dalies keičiamas Tarybos reglamentas (EB) Nr. 297/95 (2);
            
         
               (3)
            
            
               į EEE susitarimą turi būti įtraukta 2013 m. balandžio 5 d. Komisijos rekomendacija 2013/172/ES dėl Sąjungos medicinos prietaisų unikaliojo prietaisų identifikavimo sistemos bendrų pagrindų (3);
            
         
               (4)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIII skyrius iš dalies keičiamas taip:
   
               1.
            
            
               15h punktas (Tarybos reglamentas (EB) Nr. 297/95) papildomas šia įtrauka:
               
                           „—
                        
                        
                           
                              32013 R 0220: 2013 m. kovo 13 d. Komisijos reglamentas (ES) Nr. 220/2013 (OL L 70, 2013 3 14, p. 1).“
                        
                     
         
               2.
            
            
               Po 15zn punkto (Europos Parlamento ir Tarybos direktyva 2010/53/ES) įterpiamas šis punktas:
               
                           „15zo.
                        
                        
                           
                              32013 R 0198: 2013 m. kovo 7 d. Komisijos įgyvendinimo reglamentas (ES) Nr. 198/2013 dėl simbolio, kuriuo žymimi žmonėms skirti papildomai stebimi vaistai, parinkimo (OL L 65, 2013 3 8, p. 17).“
                        
                     
         2 straipsnis
   EEE susitarimo II priedo XXX skyriaus 9 punktas (Komisijos reglamentas (ES) Nr. 207/2012) papildomas taip:
   
      „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS
      
      Susitariančiosios šalys atsižvelgia į šių teisės aktų turinį:
      
                  1.
               
               
                  
                     32013 H 0172: 2013 m. balandžio 5 d. Komisijos rekomendacija 2013/172/ES dėl Sąjungos medicinos prietaisų unikaliojo prietaisų identifikavimo sistemos bendrų pagrindų (OL L 99, 2013 4 9, p. 17).“
               
            
   3 straipsnis
   
      Europos Sąjungos oficialiojo leidinio EEE priede skelbtini Įgyvendinimo reglamento (ES) Nr. 198/2013, Reglamento (ES) Nr. 220/2013 ir Rekomendacijos 2013/172/ES tekstai islandų ir norvegų kalbomis yra autentiški.
   4 straipsnis
   Šis sprendimas įsigalioja 2014 m. balandžio 9 d., jei buvo pateikti visi pranešimai pagal EEE susitarimo 103 straipsnio 1 dalį (4).
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. balandžio 8 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 65, 2013 3 8, p. 17.
   
      (2)  OL L 70, 2013 3 14, p. 1.
   
      (3)  OL L 99, 2013 4 9, p. 17.
   
      (4)  Konstitucinių reikalavimų nenurodyta.